Royal Caribbean Group

Royal Caribbean Group (RCG) er et globalt cruiseholdingselskap som ble etablert i 1997 med hovedkontor i Miami, Florida, og i innlemmet i Liberia. Det er verdens nest største cruiserederioperatør, etter Carnival Corporation & plc. Siden mars 2009 eier Royal Caribbean Cruises Ltd. tre cruiserederier: Royal Caribbean International (RCI), Celebrity Cruises og Azamara Club Cruises. De har også en 67% eierandel i Silversea Cruises, en 50% eierandel i TUI Cruises og 49% eierandel i Pullmantur Cruises og tidligere CDF Croisières de France. Tidligere eide også Royal Caribbean Cruises 50% av Island Cruises, men dette ble solgt til TUI Travel PLC i oktober 2008.

Selskapet har totalt 40 skip i drift. Royal Caribbean Group er registrert på børsene i New York og Oslo. I Norden har selskapet kontorer i Oslo, Stockholm, København og Helsingfors."Om Royal Caribbean" (). Hentet 2013-06-20. De norske brødrene Arne og Gjert Wilhelmsen er med sine familier storeiere i rederiet. Anders Wilhelmsen Gruppen, som i 2008 endret navn til Awilhelmsen, eier direkte 15 prosent av Royal Caribbean Cruises Ltd."Gigantskipet kan bli norsk" (http://www.tv2.no/nyheter/okonomi/gigantskipet-kan-bli-norsk-2981307.html). Hentet 2013-06-20.

Historie
Royal Caribbean Group ble etablert som Royal Caribbean Cruises i 1997 da Royal Caribbean Cruise Line (RCCL) og Celebrity Cruises ble kjøpt opp. Det ble besluttet å holde de to cruiserederiene separat etter sammenslåingen; som et resultat ble Royal Caribbean Cruise Line omprofilert til Royal Caribbean International (RCI) og Royal Caribbean Cruises Ltd. ble etablert som det nye morselskapet til både Royal Caribbean International og Celebrity Cruises.Plowman, Peter (2006). The Chandris Liners and Celebrity Cruises. Rosenberg Publishing p. 219. ISBN 1-877058-47-5. Et tredje varemerke under Royal Caribbean Cruises eierskap ble dannet da Island Cruises ble etablert som et fellesforetak med British First Choice Holidays. Island Cruises ble et uformelt cruiserederi på det britiske og brasilianske markedet."Island Cruises Ownership" (https://web.archive.org/web/20080227091905/http://www.islandcruises.com/downloads/12.pdf) (PDF) Island Cruises press material. Archived from the original (http://www.islandcruises.com/downloads/12.pdf) on 2008-02-27. Retrieved 2007-12-11-

I november 2006 kjøpte Royal Caribbean Cruises Pullmantur Cruises, basert i Madrid, Spania. Derfra ekspanderte selskapet radikalt med etableringen av nye cruiseselskap: Azamara Club Cruises ble dannet i mai 2007 som et datterselskap til Celebrity Cruises"Celebrity Cruises Presents New, Deluxe Cruise Line: Azamara Cruises" (http://rclinvestor.com/phoenix.zhtml?c=103045&p=irol-newsArticle&ID=996028&highlight= ). Royal Caribbean Cruise Ltd. Press Release. Retrieved 2007-12-11. og CDF Croisières de France, rettet mot franskspråklige gjester, i mai 2008.Cruise Business Review: Royal Caribbean starts new cruise line dedicated to French market (), retrieved 2007-10-14. Et annet nytt cruiseselskap, TUI Cruises, startet sine seilinger i 2009. Varemerket er rettet mot et tyskspråkelig publikum og er fellesforetak med TUI Travel Plc."TUI AG and Royal Caribbean Cruises Ltd. Announce Joint Venture to Serve German Cruise Market" (http://www.rclinvestor.com/phoenix.zhtml?c=103045&p=irol-newsArticle&ID=1085423&highlight= ). Royal Caribbean Cruise Ltd. Press Release. Retrieved 2007-12-11.

I mai 2020 endret Royal Caribbean Cruises navn til Royal Caribbean Group da holdingselskapet planla inntjeningssamtalen sin for første kvartal 2020 med investorer. Årsaken til navneendringen ble fortalt av ledelsen at de ville ha ting ferskt, derfor valgte de navnet Royal Caribbean Group som nytt navn ettersom de synes navnet gir et mer moderne uttrykk. Det ble ansett som fungerende for ledelsen i holdingselskapet at kronen og ankeret på logoen i tillegg til navnet ble modernisert og oppdatert.

Private områder
Royal Caribbean driver to privateide områder som brukes som stopp på enkelte Karibia- og Bahamas-seilinger. Disse er Labadee, et område på nordsiden av Haiti; og CocoCay, en privat øy i Berry Islands-regionen i Bahamas. Begge stedene har fasiliteter som spiseområder, solsenger, palmetrær og hvite sandstrender.

Universell utforming
Royal Caribbean har arbeidet målrettet for å gjøre sine cruise tilgjengelig for personer med nedsatt funksjonsevne. Selskapet har blant annet ettermontert nye heiser og ramper for rullestoler, lagt til blindeskrift på all skilting, installert infrarøde systemer i teatrene for å forsterke lyd for hørselshemmede samt opplæring av personalet til å håndtere behovene til personer med nedsatt funksjonsevne. Ability Magazine: Royal Caribbean's New Wave of Accessibility Besøkt 6. mars 2012

Markedsverdi
Royal Caribbean hadde per 2. desember 2021 en børsverdi på 13,3 milliarder US dollar. Aksjen handles på New York-børsen, og handlet tidligere på Oslo Børs med tickeren RCL.

Referanser

Eksterne lenker


 , fra Teknisk Ukeblad


Kategori:Selskaper etablert i 1997